CELEX: 32010D0319
Language: lt
Date: 1269216000000
Title: 2010/319/: 2010 m. kovo 22 d. Tarybos sprendimas dėl Europos ir Viduržemio jūros regiono šalių susitarimo, įsteigiančio asociaciją tarp Europos Bendrijų bei jų valstybių narių ir Izraelio Valstybės, protokolo dėl pramonės produktų atitikties vertinimo ir pripažinimo (AVP) pasirašymo Europos Sąjungos vardu

11.6.2010   
            
            
               LT
            
            
               Europos Sąjungos oficialusis leidinys
            
            
               L 145/1
            
         TARYBOS SPRENDIMAS
   2010 m. kovo 22 d.
   dėl Europos ir Viduržemio jūros regiono šalių susitarimo, įsteigiančio asociaciją tarp Europos Bendrijų bei jų valstybių narių ir Izraelio Valstybės, protokolo dėl pramonės produktų atitikties vertinimo ir pripažinimo (AVP) pasirašymo Europos Sąjungos vardu
   (2010/319/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:
   
               (1)
            
            
               1995 m. lapkričio 20 d. įsigaliojo Europos ir Viduržemio jūros regiono šalių susitarimas, įsteigiantis asociaciją tarp Europos Bendrijų bei jų valstybių narių ir Izraelio Valstybės (toliau – Asociacijos susitarimas) (1).
            
         
               (2)
            
            
               Asociacijos susitarimo 47 straipsnyje numatyta tam tikrais atvejais sudaryti Europos atitikties vertinimo susitarimą, o Asociacijos susitarimo 55 straipsnyje – dėti visas pastangas Šalių teisės aktams suderinti.
            
         
               (3)
            
            
               Turėtų būti pasirašytas 2009 m. birželio 24 d. Briuselyje parafuotas Asociacijos susitarimo protokolas dėl pramonės produktų atitikties vertinimo ir pripažinimo (AVP) (toliau – Protokolas),
            
         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos ir Viduržemio jūros regiono šalių susitarimo, įsteigiančio asociaciją tarp Europos Bendrijų bei jų valstybių narių ir Izraelio Valstybės, protokolo dėl pramonės produktų atitikties vertinimo ir pripažinimo (AVP) (toliau – Protokolas (2)) pasirašymas su sąlyga, kad jis bus sudarytas.
   2 straipsnis
   Tarybos pirmininkas įgaliojamas paskirti asmenį, įgaliotą Sąjungos vardu pasirašyti Protokolą su sąlyga, kad jis bus sudarytas.
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.
   
      Priimta Briuselyje 2010 m. kovo 22 d.
      
         
            Tarybos vardu
         
         
            Pirmininkas
         
         M. Á. MORATINOS
      
   
   
      (1)  OL L 147, 2000 6 21, p. 3.
   
      (2)  Protokolas bus paskelbtas Oficialiajame leidinyje vėliau.